open-index/open-wikipedia-markdown huggingface dataset:
தேசியக் கலைக் கூடம், சென்னை

**தேசிய கலைக்கூடம்** (*National Art Gallery*) சென்னையின் எழும்பூர் நகரில் அமைந்துள்ள  இந்தியாவின் பழமையான கலைக்கூடங்களில் ஒன்றாகும். இது எழும்பூர் பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது.  அரசாங்க அருங்காட்சியகம் மற்றும் கன்னிமரா பொது நூலகம் ஆகியன இங்கு இடம்பெற்றுள்ளன. ஆந்திரப் பிரதேசம், சத்தியவேடுவில் இருந்து கொண்டுவரப்பட்ட சிவப்புக் கற்களால் இந்தக் கலைக் கூடம் 1906 ஆம் ஆண்டு கட்டி முடிக்கப்பட்டது.

### வரலாறு
இராணி விக்டோரியாவின் பொன்விழா கொண்டாட்டத்தின் போது இந்த தேசியக் கலைக் கூடம் திரு. என்றி இர்வின் அவர்களால் வடிவமைக்கப்பட்ட மாதிரி உருவத்தில் கட்டப்பட்டது. சென்னை மாநகராட்சியின் பாரம்பரிய கலைக் கூடமாக அடையாளம் காட்டப்பட்டது. 
கட்டிடத்தின் பலவீனமான உறுதித்தன்மையால் 2002 ஆம் ஆண்டுடன் இக் கலைக்கூடம் சுற்றுலாப் பயணிகள் பார்வையிடுவதற்கு தடை செய்யப்பட்டது.

#### முகத்தோற்றக் கூறுகள்
இக் கலைக் கூடத்தில் முகலாயர்களின் வண்ண ஓவியங்களும் மற்றும் இராச இரவிவர்மாவின் அரிய வகை ஓவியங்களும் இடம் பெற்றிருக்கின்றன. பலவகையான தஞ்சாவூர் ஓவியங்களும் உள்ளன. லார்ட் கன்னிமரா மற்றும் வில்லியம் பென்ட்டிங்க் ஆகிய பிரித்தானிய அதிகாரிகளின் உருவச் சிலைகளும் இடம் பெற்றிருக்கின்றன. மேலும் எண்ணிலடங்கா சிற்றோவியங்களும் இந்தக் கலைக்கூடத்தில் உள்ளன.

##### மீட்டளிப்பு
2013 ஆம் ஆண்டு தமிழக முதல்வர் செல்வி.ஜெ.ஜெயலலிதா அவர்களால் 110 மில்லியன் செலவில் கலைக் கூடத்தினை நிபுணர்கள் குழுவின் உதவியுடன் முகப்புத் தோற்றம் மீட்டளிக்கப்பட்டது.

## மேற்கோள்கள்

பகுப்பு:சென்னை
பகுப்பு:சென்னையிலுள்ள அருங்காட்சியகங்கள்
பகுப்பு:சென்னைச் சுற்றுலா மையங்கள்
பகுப்பு:சென்னைக் கட்டிடங்கள்
கமேசா

**கேம்சா** (Gamesa) (முன்பு காலிடர் மெக்ஸிகானா எஸ்.ஏ. டி சி.வி.) என்பது மெக்சிகோவின் மிகப்பெரிய குக்கீ உற்பத்தி நிறுவனமாகும். இந்த நிறுவனம் பாஸ்தா, மாவு, தானியம் மற்றும் பிற தொடர்புடைய பொருட்களை சாப்பிடத் தயாரிக்கிறது. இது நிக்கோலஸ் டி லாஸ் கார்ஸா, நுவோ லியோனில் தலைமையிடமாகவும், மெக்சிகோவில் எட்டு மாநிலங்களிலும், கொலம்பியாவிலும் உற்பத்தி செய்யும் வசதிகளைக் கொண்டுள்ளது. 1990 ஆம் ஆண்டில் மெக்ஸிகோவில் பெப்சி மற்றும் சப்ரிதாஸின் உரிமை நிறுவனமான பெப்சிகோ நிறுவனத்தால் வாங்கப்பட்டது.

கேம்ஸ் அமெரிக்கா, மத்திய மற்றும் தென் அமெரிக்காவில் குக்கீகளை விற்கிறது.

அவர்களது மிக வெற்றிகரமான பிராண்ட்களில் "கலெலஸ் மரியாஸ்", "எம்பெரடோர்", "அர்கோயிரிஸ்", "மமுட்", "சோக்கிஸ்" மற்றும் "மைஸோரோ" ஆகியவை உள்ளன.

க்ரூப் கேயாஸ் தற்போது ப்ரீமேரா டிவிஷன் குழுவின் சி.எஃப்.ஆரின் அதிகாரப்பூர்வ ஸ்பான்சர் அல்லது ஷர்ட் ஸ்பான்சர் ஆவார். 2008 ஆம் ஆண்டின் பருவத்தில் பச்சோகாவும் இருந்தன. கிளப் சிமென்டோ குரூஸ் அசுல் அவர்களின் நீண்டகால ஆதரவாளராக இருந்தது.

## வரலாறு
அல்பர்டோ, இக்னேசியோ, மற்றும் மானுவல் சாண்டோஸ் கோன்சலஸ் ஆகிய மூன்று சகோதரர்கள், 1921 ஆம் ஆண்டில் பாஸ்தா மற்றும் குக்கீ நிறுவனமான "லாரா" நிறுவனத்தின் பெரும்பாலான பங்குகளை வாங்கினர், பின்னர் மேலும் பிற நிறுவனங்களை வாங்கி இதனுடன் இணைத்து இதன் பெயரை மாற்றி "கேம்சா" உருவாக்கப்பட்டது.

## மேற்கோள்கள்

## வெளி இணைப்புகள்
* Company website
பகுப்பு:1921 இல் நிறுவப்பட்ட நிறுவனங்கள்

பகுப்பு:மெக்சிக்கோ
ஆத்தர் ஆஃப் பிளாண்ட் நேம்ஸ்

**ஆத்தர் ஆஃப் பிளாண்ட் நேம்ஸ்** (Authors of Plant Names) என்பது ரிச்சர்ட் கென்னெத் ப்ருமிட் மற்றும் சி. ஈ பவல் ஆகியோரால் எழுதப்பட்டது. இது முதன்முதலில் 1992-இல் வெளியிடப்பட்டது. இதில் தாவரவியல் அறிஞர்களால் நல்ல முறையில் விளக்கப்பட்ட தாவரச்சிற்றினத்திற்கு அவருடைய பெயர்ச்சுருக்கம் தாவரப்பெயரின் இறுதியில் கொடுக்கப்படும். அப்படிப்பட்ட பெயா்ச்சுருக்கங்களை கொண்டு இது பதிப்பிக்கப்பட்டது.  இத்தரவுத்தளம் தற்பொழுது அகில உலக தாவரப்பெயர்கள் அட்டவணை (International Plant Names Index) என்ற பெயரில் இயங்கலையில் (ஆன்லைன) பராமரிக்கப்படுகிறது..   ஒரு சிற்றினத்தின் முழுப்பெயரைக் கொடுக்கும்போது ஒரே குடும்பப் பெயர்களைக் கொண்ட ஆசிரியர்களின் பெயரக் குழப்பத்தை தவிர்ப்பதற்காக பரிந்துரைக்கப்பட்ட பெயர்ச்சுருக்கத்தை இத்தளம் அளிக்கிறது. பூக்கும் தாவரங்களான ஆஞ்சியோஸ்பெர்ம்கள், ஜிம்னோஸ்பெர்ம்கள், பெரணிகள், பிரையோபைட்டுகள், பாசிகள், பூஞ்சைகள், மற்றும் தொல்லுயிர் தாவரங்களை சிறந்த முறையில் விவரித்த தாவரவியல் ஆசிரியர்கள் பற்றிய தகவல்களை இத்தளம் அளிக்கிறது. 1992-க்கு முன்பு வரை வகைப்பாட்டியல் இலக்கியத்தில் ஒவ்வொரு ஆசிரியருக்கும் பல பெயர் சுருக்கங்கள் கொடுக்கப்பட்டிருந்தது.

தாவரவியல் பெயரிடலுக்கான அனைத்துலக நெறிமுறைகள்(ICN ) என்ற அமைப்பு பாசிகள், பூஞ்சைகள், மற்றும் தாவரங்களுக்கான பெயரையும் அதன் ஆசிரியர் பெயர் சுருக்கத்தையும் கொண்டுள்ளது. ஆனால் தாவரங்களுக்கான பெயர்களைப் பயன்படுத்தும்போது ஆசிரியருக்கான பெயர்ச்சுருக்கம் தேவையில்லை. தவறான முறையில் (நாமென் ஆம்பிகுவம்) உள்ள ஆசிரியர் பெயர் சுருக்கங்களை கண்டறிய ICN என்ற அமைப்பு Brummitt & Powell’s Authors of plant names (1992) என்ற புத்தகத்தையும், வலைதளங்களான  International Plant Names Index(www.ipni.org), Index Fungorum (www.indexfungorum.org) பரிந்துரைக்கிறது.
புருமித் மற்றும் போவெல் போன்ற ஆசிரியா்கள் அகில உலக அளவில் பிரபலமாகாவிட்டாலும் ஆசிரியர் பெயர்ச் சுருக்கம் அளிக்கப்படாத காலத்தில் தாவரங்களை விவரித்துள்ளார்கள். ஆனால் ஒரு தாவரத்தின் உண்மையான தகவல்களை தெரிந்துகொள்ள ஆசிரியர் பெயர்ச்சுருக்கத்தை விட முழுப்பெயரே சிறந்தது.
## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல்
ஐஸ்சாக்லேட்

**ஐஸ்சாக்லேட்** (Ischoklad) (பனிக்குழைவு இன்பசைபண்டம்) (ஐஸ் சாக்லேட்: ஐஸ்கோன்பெக்ட் ஜொ்மன்) என்பது ஒருவகை சாக்லேட் ஆகும். இவ்வகை சாக்லேட்டானது ஜொ்மனியில் முதலில் தயாரிக்கப்பட்டு, தற்சமயம் ஜொ்மனி மற்றும் ஸ்வீடனில் பிரபலமான வகையாக உள்ளது. இது பண்டிகைகால இனிப்பு வகைகளாக டென்மாா்க் மற்றும் ஸ்வீடன் நாடுகளில் கிறிஸ்துமஸ் சமயங்களில் விற்பனை செய்யபடுகிறது. இது வழக்கமாக சாக்லேட் (மூன்றில் 2 பங்கு) மற்றும் தேங்காய் எண்ணெய் (மூன்றில் ஒரு பங்கு) கொண்டு தயாரிக்கப்படுகிறது,

ஐஸ்சாக்லேட் என்னும் இச்சொல்லில் ஐஸ் என்ற சொல்லானது மிக எளிதாக வாயில் இட்டவுடன் உறிஞ்சும் பண்பால் கரைந்து விடுவதுன் காரணமாக அழைக்கப்படுகிறது. தேங்காய் எண்ணெயின் உருகுநிலை 20 முதல் 23 டிகிரி செல்சியஸ் வெப்பநிலையில் உள்ளது. மேலும் இது சாக்லேட்டின் உருகுநிலையைவிட 10 டிகிாி அளவு குறைவானதாகும். சில வகைகளில் பச்சை கற்பூரம் சோ்க்கப்படுகிறது. மேலும் தொழில் முறை உற்பத்தியின் போது தழையுரம் சோ்க்கப்படுகிறது. பச்சைகற்பூரம் மற்றும் தழையுரம் இரண்டும் குளிா்ச்சி தன்மையினை அதிகரிக்கிறது. ஐஸ்சாக்லேட் ஸ்வீடன் மக்கள் மத்தியில் கிறிஸ்துமஸ் தின சிறப்புத் தின்பண்டமாக விளங்குகிறது. ஜொ்மனியில் எய்ச்செட்டி என்ற நிறுவனம் ஐஸ்சாக்லேட் உற்பத்தியில் முன்னிலை வகிக்கிறது. 

## வெளி இணைப்பு
*Recipe 
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தின்பண்டங்கள்
பகுப்பு:சாக்கலேட்
மகாபலிபுரம் கலங்கரை விளக்கம்

**மகாபலிபுரம் கலங்கரைவிளக்கம்** (*Mahabalipuram Lighthouse*)  தமிழ்நாட்டில், இந்தியா அமைந்துள்ள  கலங்கரை விளக்கமாகும். 1887 இல் முதன் முதலில் இவ்விளக்கம் செயல் நிலைப்படுத்தப்பட்டது.  இயற்கையான கருங்கற்கல்லால் இக்கட்டிடம் உருவாக்கப்பட்டது.  இவ்விடம் சுற்றுலாத்தலமாக  2011 யில் அறிவிக்கப்பட்டது. முன்னதாக  விடுதலைப் புலிகளிடமிருந்து எதிர்பார்த்த அபாயத்தால் 2001இல் இதனைச் சுற்றிப் பார்க்க தடை விதிக்கப்பட்டிருந்தது.

## செயல்நிலை
சுழலும்  விளக்கினைக் கொண்ட இந்த கலங்கரை விளக்கம் 1904 ஆம் ஆண்டு முதல் செயல்படுத்தப்பட்டது. இவ்விளக்கத்திற்கு அருகிலேயே இந்தியாவிலே மிகப் பழமை வாய்ந்த பொ.ஊ. 640 ஆம் ஆண்டு மகேந்திர பல்லவரால் கட்டப்பட்ட கலங்கரை விளக்கம் உள்ளது. தற்போது பல்லவரின் நினைவுச் சின்னமாக விளங்குகின்ற இதனை இந்தியத் தொல்லியல் ஆய்வகம் பராமரித்து வருகிறது.

## சுற்றுலாத் தளம்
மனித குலத்தின் தொன்மையான ஆய்வு சார்ந்த இடம் இது. இவ்விடத்திற்கு அயல்நாட்டினரின் வருகை அதிகரித்துள்ளதால் நம் நாட்டிற்கு பெருவாரியான அந்நியச் செலாவணி அதிகரித்துள்ளது.

## புகைப்படத்தொகுப்பு


Mahabalipuram no 1.jpg|இரவு நேரத்தில் மகாபலிபுரம் கலங்கரைவிளக்கம்
Light house 2.gif|மகாபலிபுரம் கலங்கரை விளக்கம்
Olakkaneesway Temple.jpg|ஒலக்கண்ணேஸ்வர ஆலயம்
Old and new lighthouses at Mahabalipuram.jpg|பழைய மற்றும் புதிய கலங்கரைவிளக்கம்


## இவற்றையும் பார்க்க
* சென்னை கலங்கரை விளக்கம்

## மேற்கோள்கள்

## வெளியிணைப்புகள்
*கலங்கரை விளக்கங்களுக்கும் ஒளிநாவாய்களுக்குமான தலைமை இயக்குநர்

பகுப்பு:தமிழ்நாட்டில் உள்ள கலங்கரை விளக்கங்கள்
பகுப்பு:மாமல்லபுரம்
கலினா தால்வா

**கலினா டால்வா** (*Galina Talva*)  ஒரு பாலே நடனக் கலைஞர் ஆவார். நியூயார்க் நகரத்தின் மாகாணங்களில் ஒன்றான பிராங்சு மாகாணத்தில் உருசியக் குடியேறி ஒருவருக்கு இவர் பிறந்தார் . பிராட்வே திரையரங்கில் நடைபெற்ற  குற்றமும் தண்டனையும் என்ற நாடகத்தில் இவர் யான் கைல்குட்டுடன் நடித்தார் . இர்விங் பெரிலின் என்ற அமெரிக்க இசையமைப்பாளரின் கால் மீ மேடம் என்ற 1950 ஆம் ஆண்டில் நிகழ்த்தப்பட்ட இசைநகைச்சுவை நாடகத்தில் இளவரசி மரியாவாக நடித்தார். இவரே ஒலிப்பதிவில் பாடவும் செய்தார் .  
    
1953 ஆம் ஆண்டு கலினா சோவியத் உருசிய விமானப் படைத்தலைவர் லியான் வோல்கோவ் என்பவரை மணந்தார். இதன் பின்னர் கலினா மேடை நாடகங்களில் சிறிதளவு அல்லது நடிக்காமலேயே இருந்தார் . சோவியத் விவகாரங்களின் வல்லுநராக நியூசுவீக் பத்திரிகையில் வோல்கோவ் பணியாற்றினார். 1974 ஆம் ஆண்டு சனவரியில் கலினாவின் கனவர் இறந்தார் . 

## குறிப்புகள்

பகுப்பு:அமெரிக்க நடிகைகள்
பகுப்பு:பாலே நடனக் கலைஞர்கள்
சில்லி சிக்கன்

**சில்லி சிக்கன்** (Chilli Chicken) என்பது மிகவும் புகழ்பெற்ற இந்தோ-சீன கோழிக் கறி உணவு வகை ஆகும். இந்தியாவில் இந்த கோழிக் கறி உணவானது பொறித்து உலா்ந்த நிலையிலும் தயாரிக்கப்படுகிறது. இதில் எலும்புகள் அற்ற கோழிக் கறி பயன்படுத்தப்படும். சிலா் எலும்புகளுடன் உள்ள கோழிக் கறியை பயன்படுத்த பரிந்துரைப்பர்.

## வகைகள்
* பச்சை சில்லி சிக்கன்
* தாங்ரே சில்லி சிக்கன்
* சைனீஸ் சில்லி சிக்கன்
* பெங்கால் சில்லி சிக்கன்

## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:கோழிக்கறிகள்
பகுப்பு:இந்திய இறைச்சி உணவுகள்
கோய்பன் அகௌடி

**கோய்பன் அகெளடி** (*Coiban agouti*) என்பது டேசிப்ரோக்டிடே குடும்பத்தைச்சாா்ந்த ஒரு கொறிணி விலங்கின வகையாகும். இது கேய்பா தீவில் (பனாமா)  காணப்படும் அகணிய உயிரி ஆகும்.  இது காண்பதற்கு பரவலாகக் காணப்படும் மத்திய அமொிக்க அகெளடி போன்றே இருக்கும். இது இருப்பிட இழப்பினால் அச்சுறுத்தலுக்கு ஆளாகி ஆபத்தான நிலையில் உள்ளது.
## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:பனாமாவின் பாலூட்டிகள்
பகுப்பு:கொறிணிகள்
எம். வெளாம்பட்டி

**எம்.வெளாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் வெளாம்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'16.6"N 78°26'18.6"Eஆகும். இங்கு 163 குடும்பங்களும் 608 மக்களும் வசிக்கின்றனர். இதில் 336 ஆண்களும் 272 பெண்களும் அடங்குவர்.

## மேற்கோள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்‎
பகுப்பு:தர்மபுரி மாவட்டத்திலுள்ள கிராமங்கள்
தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்

**தொடக்க மற்றும் நடுநிலைப் பள்ளிகளுக்கான கணித ஒலிம்பியாட்ஸ்** என்பது உலக அளவில் லாப நோக்கம் இல்லாமல் நடத்தும் ஒரு கணித போட்டி ஆகும். இப்போட்டி தொடக்க மற்றும் நடுநிலைப் பள்ளி வகுப்புகளில் பயிலும் மாணவர்களுக்கானது. நவம்பர் முதல் மார்ச் மாதம் வரை ஒவ்வொரு ஆண்டும் தேர்வு நடத்தப்படும், இத்தேர்வு முடிவுகள் போட்டியாளர் சார்ந்த பள்ளிக்கே அனுப்பப்படும். இதில் பள்ளி மாணவர்கள், தனியார்துறை பள்ளிகள் மற்றும் நிறுவணங்களில் பாயில்வோர்கள் பங்குபெறலாம். இப்போட்டியில் ஏறத்தாழ இருபத்து நான்கு நாடுகளிலிருந்து பங்குபெற்றுள்ளனர். இப்போட்டி இரு பிரிவுகள் கொண்டது அவை தொடக்கப் பள்ளிகள் மற்றும் நடுநிலைப் பள்ளிகளுக்கான பிரிவுகள். தொடக்கப் பள்ளி நிலையில் நான்கு முதல் ஆறாம் வகுப்புகளும், நடுநிலைப் பள்ளிகளுக்கான பிரிவில் ஏழு மற்றும் எட்டாம் வகுப்பு பிரிவுகளாக அமைக்கப்பட்டுள்ளது, இருந்த போதிலும் தொடக்கப் பள்ளி மாணவர்கள் நடுநிலைப்பள்ளி மாணவர்களுக்கு நடக்கும் போட்டிகளிலும் கலந்து கொள்ளலாம். இலட்சக் கணக்கான மாணவர்கள் ஒவ்வொரு ஆண்டும் இப்போட்டியில் கலந்துகொள்கின்றனர்.  .

கணித ஒலிம்பியாட்ஸ் ஆசிரியர்களுக்கு இணைய வழி பயிற்சி வழங்க திட்டமிடப்பட்டுள்ளது .

## வரலாறு
கணித ஒலிம்பியாட்ஸ் என்ற அமைப்பை திரு .ஜார்ஜ் லேஞ்ச்நேர் துவக்கினர், இவர் கணித கல்வி சமுகத்தில் பல ஆண்டுகளாக சேவைபுரிந்துள்ளார். லேஞ்ச்நேர் எழுதிய தொடக்க நிலை கணித தீர்வுகள் கொண்ட பல புத்தகங்கள் எழுதியுள்ளார், ஒலிம்பியாட்ஸ் போட்டிக்காக லேஞ்ச்நேர் படைப்புகளிலிருந்து வழங்கபட்டுள்ளது. ஜார்ஜ் லேஞ்ச்நேர் இறந்த இரங்கல் செய்தி சண்டே நியூ யார்க் டைம்ஸ் நாளிதழில் 2016 மே. 14 அன்று பிரசுரிக்கப்பட்டது.

தற்பொழுது ஒலிம்பியாட்ஸ் நிறுவனத்தின் இயக்குநர் ரிச்சர்ட் கலமான். இவர் அமெரிக்க மாகாணத்தின் கணித துறையில் பல ஆண்டுகளாக பணியாற்றி உள்ளார்.

## மேற்கோள்கள்

## வெளி இணைப்புகள்
* MOEMS Homepage
* Forums for MOEMS students and teachers

பகுப்பு:கணிதப் போட்டிகள்
பள்ளிப்பட்டி, அரூர்

**பள்ளிப்பட்டி** (Paḷḷippaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் வெளாம்பட்டி ஊராட்சிக்கு உட்பட்ட ஒரு கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 25 கிலோமீட்டர் தொலைவிலும் உள்ளது. மேலும்  இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'00.8"N 78°25'35.4"E ஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 152 குடும்பங்களும்,606  மக்களும் வசிக்கின்றனர். இதில் 293 பேர் ஆண்களும்,313 பேர் பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கோவிலூர் (அரியலூர்)

**கோவிலூர்** (Koviloor) என்ற கிராமம் அரியலூர் தாலுகா அரியலூர் மாவட்டத்தில் உள்ளது.

## மக்கள் வகைப்பாடு
2001 ஆம் ஆண்டின் கணக்கெடுப்பின் படி 2867 மக்கள் உள்ளனர். அதில் ஆண்கள் 1471 பேரும், பெண்கள் 1396 உள்ளனர்.
## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்டத்திலுள்ள கிராமங்கள்
சூச்சிபாரா அருவி

**சூச்சிப்பாரா அருவி** *(Soochipara Falls)* இந்தியாவின் கேரள மாநிலத்திலுள்ள வயநாட்டின் வெல்லாரிமலையில் உள்ள ஒரு மூன்றடுக்கு நீர்வீழ்ச்சியாகும். இதை செண்டினல் பாறை நீர்வீழ்ச்சி என்ற பெயராலும் அழைக்கிறார்கள். இலையுதிர், பசுமைமாறா, மலைக் காடுகள் போன்றவை இந்நீர்வீழ்ச்சியைச் சூழ்ந்துள்ளன. சூச்சி என்பது ஊசி என்றும் பாரா என்றால் பாறை என்றும் பொருள்படும் என உள்ளுர் மக்கள் தெரிவிக்கின்றனர். மேப்பாடியிலிருந்து சூச்சிப்பாரா நீர்வீழ்ச்சிக்குச் செல்ல 15 முதல் 20 நிமிடப் பயணத் தொலைவில் எண்ணற்ற வயநாடு தேயிலைத் தோட்ட கண்ணுக்கினிய காட்சிகள் பார்வைக்கு தென்படும் . 200 மீட்டர் உயரமுள்ள சூச்சிப்பாரா நீர்வீழ்ச்சி செங்குத்தான பாறையாய் நின்று மலையேற்றத்திற்கு பயனாகிறது. அருவியிலிருந்து குதிக்கும் தண்ணீர் தமிழ்நாட்டிற்கு உரிய சேராம்பாடிக்கு அருகில் கேரளாவின் வெலரிமலைக் குன்றை கடந்து சூலிக்கா ஆற்றில் கலக்கிறது. இந்த ஆறு சாலியார் ஆறு என்ற பெயரில் பிரபலமாக அறியப்படுகிறது. 

 
மக்கள் அருவியை அடைந்தவுடன், நுழைவாயிலில் ஒரு பாதுகாப்பு  சோதனைக்கு உட்பட வேண்டும். இதனால் சுற்றுலா பயணிகள் நெகிழிப்பொருட்களை அருவிக்குக் கொண்டு செல்வது தடுக்கப்படுகிறது. நுழைவாயிலில் தொடங்கி அருவி வரை செல்ல 10 அல்லது 15 நிமிடங்கள் பிடிக்கும். கோடைகாலத்தில் தண்ணீரின் அளவு குறைவாக இருப்பதால் பாறையை அடைவது எளிதாக இருக்கும். 

## மேற்கோள்கள்

## புற இணைப்புகள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:வயநாடு மாவட்டத்திலுள்ள அருவிகள்
அனிருத் லால் நகர்

**அனிருத் லால் நகர்** ( 4 அக்டோபர் 1930  -  4  பிப்ரவரி 2014) என்பவர் ஒரு  இந்திய பொருளாதார நிபுணர் , பொருளாதாரத்தில் வரையறுக்கப்பட்ட-மாதிரி அனுமானம் என்ற துறையில் இவரது பங்கு  மிக  முக்கியமானது
அலகாபாத் நகரில் பிறந்த  இவர், லக்னோ பல்கலைக்கழகதில் புள்ளியியல் துறையில் முதுகலை பட்டம் பெற்றவர். மேலும் எராச்மஸ் பல்கலைக்கழகதில்  பொருளாதாரத்துறையில்  முனைவர் பட்டம் பெற்றவர். இவர் 4 ஆம் நாள் பெப்ரவரி மாதம் 2014 ஆம் ஆண்டு பூனாவில் காலமானார். 

## மேற்கோள்கள்

பகுப்பு:1930 பிறப்புகள்
பகுப்பு:2014 இறப்புகள்
பகுப்பு:உத்தரப் பிரதேச நபர்கள்
பகுப்பு:இந்தியப் பொருளியலாளர்கள்
மிதவை உயிரியல்

**மிதவை உயிரியல்** (Planktology) என்பது நீர்நிலைகளில் வாழும் பலவித மிதவைவாழிகள், விலங்குகள் மற்றும் நுண்ணுயிரிகள் பற்றி விளக்குவதாகும். மிதவை உயிரியல் பிரிவானது  முதன்மை உற்பத்தி,  ஆற்றல் ஓட்டம், கார்பன் சுழற்சி ஆகிய தலைப்புகளை உள்ளடக்கியது.

மிதவை உயிரிகள் உயிரியல் பம்ப் எனப்படும் அற்புதமான வேலையைச் செய்கிறது, அதாவது கடல் சூழல் மண்டலத்தில் உள்ள மிதவை உயிரிகள் கார்பனை கடலின் மேல் பகுதியில் உள்ள சூரிய ஒளி மண்டல அடுக்கிலிருந்து கடலின் ஆழத்திற்கு கொண்டு செல்கிறது. இச்செயலின் மூலம் கரியமிலவாயு கடலின் ஆழத்திற்குச் செல்வதால் புவி சூடாதல் குறைக்கப்பட ஒரு காரணியாகிறது. நவீன மிதவை உயிரியலானது சறுக்கி நகரும் உயிரிகளின் நடத்தை அம்சங்களை விளக்குகிறது.

மிதவை உயிரியலின் சில பிரிவுகள் நீண்டகால சுற்றுச்சூழல் ஆய்வுமையங்களில்  ஆன்லைன் மூலம் பொதுமக்களின் பங்களிப்பை அனுமதிக்கிறது.

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:விலங்கியல்
திரு. வி. க. பூங்கா சென்னை

**திரு.வி.கா பூங்கா** (*Thiru Vi Ka Park*) இந்தியாவின் தமிழ் நாடு மாநிலத் தலைநகர் சென்னையிலுள்ள செனாய் நகரில் அமைந்துள்ள ஒரு நகர்ப்புற பூங்காவாகும். செனாய் நகர் பூங்கா என்றும் இப்பூங்கா அழைக்கப்படுகிறது. 

## வரலாறு

பூங்கா முதலில் சுமார் 8.8 ஏக்கர் பரப்பளவில் 300 மரங்களைக் கொண்டதாக உருவாக்கப்பட்டது. 2007 ஆம் ஆண்டில் சென்னை மாநகராட்சி 6.4 மில்லியன் டாலர் செலவில் பூங்காவை புதுப்பித்தது. அப்போது சில தலைவர்களின் சிலைகள் நிறுவப்பட்டன. 2008 ஆம் ஆண்டில் பொதுமக்களுக்காக பூங்கா திறக்கப்பட்டது. இருப்பினும், 2011 ஆம் ஆண்டில் பூங்காவின் கட்டுமான பணிகள் காரணமாக மீண்டும் மூடப்பட்டது சென்னை மெட்ரோ ரயில். மெட்ரோ ரயில் கட்டுமானத்திற்கு வழிவகுக்க சுமார் 130 மரங்கள் வெட்டப்பட்டன. மே 2017 ஆம் ஆண்டில் மெட்ரோ பணிகள் நிறைவடைந்துவிட்டால் பூங்கா 40 மில்லியன் செலவில் புதுப்பிக்கப்பட்டு 2019 நடுப்பகுதியில் தயாராக இருக்கும் என்று எதிர்பார்க்கப்பட்டது.. பூங்காவில் இப்போது 170 மரங்கள் மட்டுமே உள்ளன.மெட்ரோ ரெயில் கட்டுமானத்திற்கு முன்பு 300 மரங்கள் இருந்தன.

## மேற்கோள்கள்

பகுப்பு:சென்னைச் சுற்றுலா மையங்கள்
பகுப்பு:சென்னை பூங்காக்கள்
ராஜேஷ் லகானி

**ராஜேஷ் லகானி** (Rajesh Lakhoni) தமிழ்நாட்டின் தலைமைத் தேர்தல் அதிகாரியாகப் பணிபுரிந்த இந்திய ஆட்சிப் பணி அலுவலர் ஆவார். இவர் 01.12.2015 முதல் 28.02.2018 வரை இப்பதவியில் இருந்தார். தமிழ்நாட்டில் தலைமைத் தேர்தல் அதிகாரியாக பொறுப்பேற்றவுடன் இவர் தமிழகத்தில் வாக்காளர் பட்டியல் திருத்தம், புதிய வாக்காளர்கள் சேர்ப்பு ஆகியவற்றில் தீவிரம் காட்டினார். கல்லூரிகளில் சிறப்பு முகாம் அமைத்து புதிய வாக்காளர்களைச் சேர்த்தார். 2016-ஆம் ஆண்டு சட்டமன்றத் தேர்தலில் *100 சதவிகித வாக்குப்பதிவு* என்ற முழக்கத்தை முன்வைத்தார். இதற்காக, கல்லூரிகளில் மட்டுமல்லாது பொதுநல அமைப்புகளுடன் இணைந்து, விழிப்புணர்வு பிரச்சாரங்களையும் மேற்கொண்டார். இந்திய ஆட்சிப்பணி அதிகாரியான இவர் கன்னியாகுமரி மாவட்டத்தில் மாவட்ட ஆட்சியராக 16.07.2003 முதல் 21.11.2004 முடிய பணியாற்றினார். அங்கு சுனாமி ஏற்பட்டபோது சிறப்பாக செயல்பட்டார். பின்னர், தேனி மாவட்ட ஆட்சியராக 01.10.2005 முதல் 11.10.2006 வரை பணிபுரிந்தார். 2006 ஆம் ஆண்டு நவம்பர் மாதத்தில் எம். பி. விஜயகுமார் அனைவருக்கும் கல்வி இயக்கத்தின் மாநில திட்ட இயக்குநராக பணியிடம் மாற்றம் செய்யப்பட்டதைத் தொடர்ந்து அவருக்குப் பதிலாக இவர் சென்னை பெருநகர மாநகராட்சி ஆணையராக பணியேற்றார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:தமிழகத் தேர்தல் ஆணையர்கள்
பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
வல்கன் மலைகள்

**வோல்கன் மலைகள்** (*Volcan Mountains*) என்பது கலிபோர்னியாவின் சான் டியாகோ மாவட்டத்தின் கிழக்கு கவுண்டி பகுதியில் அமைந்துள்ள தீபகற்ப  மலைத் தொடராகும்.

## அமைவிடம்[
வல்கன் 13 மைல்கள் (21 கி.மீ.) மற்றும் 7.5 மைல் (12.1 கி.மீ.) அகலத்தை கொண்ட ஒரு தோராயமான நீளமான வடமேற்கு-தென்கிழக்கு வரை பரவி உள்ளது. சான் பெலிப்பி பள்ளத்தாக்கின் மேற்குப் பகுதியையும், கிழக்குப் பகுதியை  சான் பெலிப்பெ மலையுடனும் உள்ளடக்கியது. ஜூலியன் மற்றும் வரலாற்று கோல்மன் தங்க சுரங்கப்பாதை இதன் தெற்கு எல்லைக்கு அப்பால் உள்ளது.   ஹென்ஷவ் ஏரி வடமேற்கில் உள்ளது.

## மேற்கோள்கள்

பகுப்பு:கலிபோர்னியப் புவியியல்
பகுப்பு:அமெரிக்க மலைத்தொடர்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தாயக்கட்டை

வலது|thumb|விளையாட்டுப் பலகை

**தாயக்கட்டை** என்பது தமிழ்நாட்டில் விளையாடும் ஓர் பழமையான விளையாட்டாகும். இதில் 2 முதல் 4 பேர் வரை விளையாடுவர். இது இந்தியாவின் பிற பகுதிகளில் விளையாடப்படும் தாயம்  விளையாட்டை ஒத்தது ஆகும். தாயக்கட்டை நிறைய விதங்களில் விளையாடலாம்.

## மூலம்
*தாய* என்ற வார்த்தை தாயம் என்ற தமிழ் வார்த்தையிலிருந்து உருவானது ஆகும். இதன் பொருள் முதல் கல் என்பதாகும்.

## மேற்கோள்கள்

பகுப்பு:தமிழர் விளையாட்டுகள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பூதிநத்தம்

**பூதிநத்தம்** (*Pudinattam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேப்பம்பட்டி ஊராட்சிக்கு உட்பட்டது. இது தமிழகத் தொல்லியற்களங்களில் ஒன்றாகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 53 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'08.0"N 78°33'08.3"E ஆகும். 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 111 குடும்பங்களும் 409  மக்களும் வசிக்கின்றனர். இதில் 212 ஆண்களும்  197 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பகுப்பு:தமிழக தொல்லியற்களங்கள்
ராயம்புரம்

**ராயம்புரம்** (Rayampuram) என்ற கிராமம் அரியலூர் வட்டம் அரியலூர் மாவட்டம் தமிழ்நாட்டில் உள்ளது.

## மக்கள் தொகை வகைப்பாடு
2001 ம் ஆண்டு மக்கள் தொகை கண்க்கெடுப்பின்படி மொத்தம் 3,267 ஆகும். அதில் ஆண்கள் 1,619 பெண்கள் 1,648 ஆகும்.

## சான்றுகள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்டத்திலுள்ள கிராமங்கள்
வாரியங்காவல்

**வாரியங்காவல்** *(Variyankaval)* கிராமம் இந்தியாவின் தமிழ்நாடு மாநிலத்திலுள்ள அரியலூர் மாவட்டத்தைச் சேர்ந்த ஆண்டிமடம் தாலுக்காவில் அமைந்துள்ளது. இங்கு ஓர் அரசு ஆரம்பப் பள்ளியும் மேல்நிலைப் பள்ளியும் உள்ளன. இவற்றை தவிர ஒர் ஆரம்ப சுகாதார நிலையமும் ஒரு வங்கியும் இங்கு இயங்குகின்றன. விவசாயம் மற்றும் நெசவு கிராமத்தின் முக்கிய தொழில்களாகும். வாரியங்காவலின் அனைத்து திசைகளும் ஏரிகளால் சூழப்பட்டுள்ளது. நன்கு திட்டமிட்டு கட்டப்பட்ட வீடுகளுடன் நான்கு பழமையான தெருக்கள், மேற்கு பகுதியில் நான்கு திட்டப்பட்ட புதிய தெருக்கள், கிழக்கு பகுதியில் இரண்டு புதிய நன்கு திட்டமிடப்பட்ட தெருக்கள் என்பது வாரியங்காவல் கிராமத்தின் அமைப்பாகும். யுனெசுகோவின் பாரம்பரிய தளமாகக் கருதப்படும்  சோழப் பேரரசின் தலைநகரமான கங்கைகொண்ட சோழபுரம் வாரியங்காவல் கிராமத்தின் கிழக்கே 15 கி.மீ. தொலைவில் அமைந்துள்ளது. இக்கிராமம் சோழர் காலத்தைச் சேர்ந்த கிராமமென்றும் 1000 ஆண்டுகால பழமை மிக்கதென்றும் நம்பப்பட்டு வருகிறது. முதுமக்கள் தாழி என்று அழைக்கப்படும் புராதன புதைகலன்கள் இந்த கிராமத்தைச் சுற்றியுள்ள சில பகுதிகளில் அகழ்வாய்வு செய்யப்படாமல் காணப்படுவதாக உறுதிப்படுத்தப்படாத தகவல்கள் தெரிவிக்கின்றன.
 
## மக்கள் தொகை

2001 ஆம் ஆண்டு மேற்கொள்ளப்பட்ட  மக்கள் தொகை கணக்கெடுப்பின்படி வரியங்காவல் கிராமத்தின் மக்கள் தொகை மொத்தம் 4125 பேர்களாகும். இவர்களில் 2063 ஆண்களும் 2062 பெண்களும் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
உயர் வெப்ப வேறுபாட்டு நிலை

விலங்குகள் ஓர் **உய்யப் பெரும வெப்பநிலை** (*Critical thermal maximum*) தாண்டியதும் அதற்கு அப்பால் பெரும்பாலான உடல் இடப்பெயர்ச்சி ஏதும் இன்றி இறந்தது போல் அசைவின்றி காணப்படும். வேனில் உறக்கத்தின்போது, வெப்ப வேறுபாட்டிலிருந்து தற்காத்துக் கொள்ள உயிரிகள் குறைந்த அளவே இடப்பெயர்ச்சியையும் நுண் வாழிட மாற்றத்தையும் உருவாக்குகின்றன. 

## மேலும் காண்க
* உடலியக்கவியல்

## மேற்கோள்கள்

## உசாத்துணை
* Roy W. McDiarmid and Ronald Altig (1999) *Tadpoles: The Biology of Anuran Larvae*, p 202, University of Chicago Press  0-226-55762-6

பகுப்பு:உடலியக்கவியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தோட்டத்திருவிழா

thumb|2014 திருவிழா, செர்மனி
தோட்டத்திருவிழா (*garden festival*) என்பது தோட்டக்கலை, தோட்டவடிவமைப்பு, இயற்கையை இரசித்தல் மற்றும் இயற்கை நிலத்தோற்றக் கலை ஆகியவற்றைக் கொண்டாட நடத்தப்படும் திருவிழா மற்றும் காட்சிப்படுத்துதல் ஆகும். உள்ளூர் தோட்டத்திருவிழாக்கள், அரசு தோட்டத்திருவிழாக்கள், தேசிய தோட்டத்திருவிழாக்கள் மற்றும் சர்வதேச தோட்டத்திருவிழாக்கள் ஆகிய தோட்டத்திருவிழாக்கள் உள்ளன. செர்மனியின் புகா என்ற தோட்டக்கலை நிகழ்ச்சியில் இருந்து இந்த யோசனை உருவானது. பிரிட்டன் நாடு 1984–92 காலங்களில் ஐந்து தோட்டத்திருவிழாக்களை நடத்தியுள்ளது. ஆனால் தோட்ட நிலங்களை திருவிழாவிற்கு பின் பயன்படுத்துவது குறித்து எந்த திட்டமும் வகுகப்படாததால் திருவிழாக்கள் பிசகிவிட்டன.

### அங்கீகாரம்
ஒரு நிகழ்ச்சி தேசிய கண்காட்சியாக தகுதி பெற, பி.ஐ.இ என்ற அமைப்பால் அங்கரீக்கப்படவேண்டும். இந்த அமைப்பு ஒரு தேசிய மாநாட்டில் உருவாக்கப்பட்டு, 1928-ல் பாரீசில் கையெழுத்திடப்பட்டது. ஒரு நிகழ்ச்சியை ஐ.ஏ.எச்.பி என்ற அமைப்பும் அங்கீகரிக்கலாம்.

#### மலர் கண்காட்சி
thumb|மலர் கம்பளம்
பிரான்சு நாட்டில் சாமாண்ட் என்ற இடத்தில் நடைபெற்ற சர்வதேச தோட்டத்திருவிழா மிகப் பிரபலமானது. இருப்பினும் சாமாண்ட் பி.ஐ.இ அமைப்பின் வரையரைக்குள் வரவில்லை. மற்ற நிகழ்ச்சிகளில் தோட்டக் கட்டமைப்பு ஏற்படுத்தப்பட்டாலும் அவை மலர் கண்காட்சிகளாகவே விவரிக்கப்பட்டன. இதற்கு சிறந்த உதாரணம் செல்சியா மலர் கண்காட்சி. இதில் தோட்டக் கட்டமைப்பிற்கு முக்கியத்துவம் அளிக்கப்பட்டது. இலண்டனில் உள்ள அபூர்வ தோட்டங்கள் மற்றும் தோட்டக்கலைகள் 2012ல் நடைபெற்ற செல்சியா நிகழ்வுகளில் இருந்து உருவானதாகும்.

## வெளி இணைப்புகள்

*AIPH official website
*BIE official website

## மேற்கோள்கள்

பகுப்பு:பண்டிகைகள்
கிருஷ்ணகிரி வருவாய்க் கோட்டம்

**கிருஷ்ணகிரி வருவாய்க் கோட்டம்** (Krishnagiri division) என்பது இந்தியாவில், தமிழ்நாட்டின், கிருஷ்ணகிரி மாவட்டத்தில் உள்ள ஒரு வருவாய்க் கோட்டம் ஆகும். இக்கோட்டத்தில் கிருஷ்ணகிரி வட்டம், பர்கூர் வட்டம், ஊத்தங்கரை வட்டம், போச்சம்பள்ளி வட்டம் ஆகியவை அடங்கி உள்ளன.

## மேற்கோள்கள்


பகுப்பு:கிருஷ்ணகிரி மாவட்ட வருவாய் கோட்டங்கள்
லேசர் மருத்துவம்

பிளாஸ்டிக், கனிமங்கள், மரம் மற்றும் துணி தொடர்பானவற்றில் தொழில் முறையிலும் மனிதன் விலங்குகளைப் பொருத்த அளவில் நோய்க்கான சிகிச்சை என்ற அளவிலும் லேசர் இன்று பயன்படுத்தப்பட்டு வருகிறது. லேசர் ஆற்றல் எந்தப் பொருளில் இருந்து வெளிப்படுகிறது என்பதைப் பொருத்தும் வெளிப்படுத்தப்படும் அலை வரிசைக்கேற்பவும் வகைப்படுத்தப்படுகிறது. எடுத்துக்காட்டாக கார்பன்-டை-ஆக்ஸைடு வளிம லேசர், ஆர்கான் லேசர், என்டியோக் லேசர் கருவியின் செயல் திறன் அது வெளிபடுத்தும் சக்தியின் அடர்த்தி அலைவரிசை மற்றும் கண்ணாடிகளின் தன்மைக்கேற்ப மாறுபடும். 

இதிலிருந்து வெளிப்படும் ஒளிக்கற்றையின் வெப்பம் திசுக்களை அழிக்கவும் வீக்கமுறவும் செய்கிறது. லேசரைக் கொண்டு குறிபாக புற்று நோய்க்கான செல்களை மட்டும் ஊடுகதிர் சிகிச்சை முறைப்படியும் அழிக்க முடியும். இந்த முறையில் சுமார் 1000 புற்று நோயாளைகளுக்கு சிகிச்சை அளிக்கப்பட்டது. இந்த சிகிச்சையானது அறுவை, ஊடுகதிர் மற்றும் வேதி மருத்துவம் போன்றவற்றைவிட சிறந்ததாகக் கருதப்படுகிறது. இரத்தக் குழாயில் உள்ள இரத்த படிவுகளை இம்முறைப்படி அகற்றுவது குறைந்த செலவில் முடியும். கண்புரை அகற்றும் அறுவையின்போதும் அதன் பின் புற உறையை வெட்டித் திறக்கவும் இந்த சிகிச்சை துணை செய்கிறது. ஆனால் ஒளிக்கதிர் அறுவை மருத்துவர் பார்வையாளர், நோயாளி முதலியவர்களுக்கு பாதுகாப்பு குறைய நேர்ந்தால் மிக எளிதில் கேடு உண்டாகும். எளிதில் தீப்பற்றும் தன்மையும் இந்த முறையில் உள்ளது. இக்குறைகளை மெல்ல மெல்ல களையப்பட வேண்டும்.

பகுப்பு:மருத்துவம்
மத்திய நெல் ஆராய்ச்சி நிலையம், கட்டாக்

**தேசிய நெல் ஆராய்ச்சி நிலையம்** *(National Rice Research Institute)* இந்தியாவின் ஒடிசா மாநிலத்தில் இருக்கும் கட்டாக் – பாராதீப் சாலையில் உள்ள பிதயதார்புர் கிராமத்தில் அமைந்துள்ளது. இந்திய வேளாண் ஆராய்ச்சிக் குழுமம் அங்கீகரித்த முதன்மையான தேசிய ஆராய்ச்சி நிறுவன்ங்களில் இதுவும் ஒன்றாகும். ஆராய்ச்சி நிலையம் தோராயமாக 250 ஏக்கர் பரப்பளவில் அமைந்துள்ளது.

## ஆராய்ச்சிகள்
இந்நிறுவனத்தின் விஞ்ஞானிகள் மேற்கொண்ட பல்வேறு வகையான கீழ்காணும் துறைகளை  இணைத்து அரிசி ஆராய்ச்சிகள் மேற்கோண்டு பல ஆராய்ச்சி முடிவுகளை வெளிப்படுத்தியுள்ளனர். 
* உயிர்வேதியியல்
* நீலப்பச்சைப்பாசி
* பூச்சியியல்
* உணவுத் தொழில் நுட்பம்
* உருளைப்புழுவியல் 
* உடலியங்கியல்
*மரம் வளர்ப்பு மற்றும் மரபியல் ஈனியல் 
* தாவர நோயியல் மற்றும் பூஞ்சையியல்
 
மேலும் இங்கு மேற்கொள்ளப்படும் அரிசி ஆராய்ச்சிகளை கீழ்கண்டவாறு பட்டியலிடலாம்.
ஆராய்ச்சி பிரிவுகள்
# பயிர் முன்னேற்றம்
## மரபணு வளங்கள்
## தாவர இனப்பெருக்கம் மற்றும் மரபியல்
# பயிர் உற்பத்தி
## உழவியல்
## மண் அறிவியல் மற்றும் நுண்ணுயிரியல்
## விவசாய பொறியியல்
# பயிர் பாதுகாப்பு
## பூச்சியியல்
## தாவர நோய்க்குறியியல்
# உயிர் வேதியியல், தாவர செயல் இயல் மற்றும் சுற்றுச்சூழல் அறிவியல்
# சமூக அறிவியல்
## விவசாய பொருளாதாரம்
## விவசாய புள்ளியியல்
## விரிவாக்கம், தொடர்பாடல் மற்றும் பயிற்சி

## நிறுவனம்

ஆராய்ச்சி நிறுவனம் பல்வேறு துறைகளாகப்  பிரிக்கப்பட்டுள்ளது, ஒவ்வொன்றும் ஒரு துறைத் தலைவரின் தலைமையில் இயங்குகிறது.  கயேந்திரகத்கார் ஆணையத்தின் அறிக்கையை அமுல்படுத்திய பின்னர்  விஞ்ஞானிகளுக்கு இங்கு வழங்கப்படும் சம்பளம் பெரிதும் மேம்பட்டுள்ளது. . பெரும்பாலான விஞ்ஞானிகள் வளாகத்தில் உள்ள வீடுகளில் தங்கியுள்ளனர்.

## குறிப்பிடத்தக்க பணியாளர்கள்
***முன்னாள் இயக்குநர்கள்**
** கிருட்டிணசுவாமி ராமையா – நிறுவனர் மற்றும் இயக்குநர்
** டாக்டர் ஆர்.எச்.ரிச்சாரியா -
** டாக்டர் எசு.ஒய். பத்மனாபன், தாவர நோயியல் அறிஞர். 
* முதுநிலை நிர்வாக அலுவலர்
** எசு.கே. சின்கா
* **விஞ்ஞானிகள்:**
** டாக்டர் எசு.எசு. செயின்  - முதுநிலை தாவர நோயியல் அறிஞர் மற்றும் பூஞ்சையியல் அறிஞர்  ( ஆய்வகத்தில் காளான் வளர்ப்பு முறை முன்னோடி விஞ்ஞானி).
** டாக்டர் ஆர்.என். மிசுரா – மரபியலர்
** டாக்டர் பி.கே. ராவ் – அரிசி வளர்ப்பாளர் (ஊக்கர் விருது பெற்றவர்)
** டாக்டர் எம். சீத்தாராமன்- மரபியலர்
**டாக்டர் யே.பி குல்சிரெசுத்தா - பூச்சியியலர்
** டாக்டர் தேவ்தத் – தாவர நோயியலர்
** டாக்டர்  பி.கே. சிங் – கடற்பாசியியல் அறிஞர்
** டாக்டர்  எசு.என். ரத்தோ – மரபியலர் மற்றும் தாவர வளர்ப்பாளர்
** டாக்டர்  சிறீ கோபால் சர்மா 
** டாக்டர் . ஓங்கார் நாத் சிங் – விதை மேம்பாட்டுப் பிரிவு (பிரிவின் தலைவர்)
## மேற்கோள்கள்
 

## வெளி இணைப்புகள்
* Central Rice Research Institute 

பகுப்பு:இந்தியாவில் உள்ள நெல் ஆய்வு நிலையங்கள்
பகுப்பு:கட்டக் மாவட்டம்
குற்றெலும்பு

**குற்றெலும்பு** (short bone) என்பது அகலமாகவும், நீளமாகவும் இருக்கும் எலும்புகளுக்கு அணுக்கமாக உள்ள எலும்புகளாகும். குற்றெலும்புகளின் முதன்மையான பணி சிறிய நகா்தல் இன்றி உடலுக்கு நிலைத்த தன்மையும் உறுதிதன்மையும் அளிப்பது ஆகும். அவை ஐந்து வகையான எலும்புகளில் ஒன்றாகும். குட்டை எலும்பு, நீள எலும்பு, தட்டை எலும்பு, ஒழுங்கற்ற எலும்பு, தசைப்பற்று எலும்பு. உதாரணமாக: பாதங்களில் இந்த எலும்பு கணுக்கால் எலும்பு என்றும், கைகளில் இருக்கும் இந்த எலும்புக்கு மணிக்கட்டு எலும்பு என்றும் பெயா்.
## மேலும் படங்கள்

 File:Short bones - animation.gif|மனித எலும்புக் கூட்டில் குற்றைலும்புகள். (சிவப்பில் காட்டப்பட்டுள்ளது)
 File:Blausen 0229 ClassificationofBones.png|எலும்புகளின் வகைகள்

## மேற்கோள்

*Stedman's Online Medical Dictionary, 27th Edition

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:எலும்புகள்
ஈரல்பாசி

**  ஈரல்பாசி**(Riccia) ரிக்சியேசி இனத்தைச் சார்ந்த அதிக அளவில் பரந்துள்ள பாசியின் வகை. மிகச்சிறியது.  இதில் வேர், தண்டு, இலை என்ற வேறுபாடு இல்லை. அதிக வகையில் பஞ்சாப் காசுமீர் மாநிலத்திலும், மேற்கு இமயமலை தொடர்களிலும் அதிக அளவில் காணப்படுகிறது. இது ஈரப்பதம் உள்ள இடங்களில் அதிகம் காணப்படும். ஈரல்பாசி இனத்தில் 130 வகைகள் உள்ளது.

## மேற்கோள்கள்

பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பாசிகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பமோரி சட்டமன்றத் தொகுதி

**பமோரி (சட்டமன்றத் தொகுதி)** (*Bamori Assembly constituency*) (தொகுதி எண்: 28) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி குணா மாவட்டத்தில் அமைந்துள்ளது. 

## தற்போதைய சட்டமன்ற உறுப்பினர்
பமோரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *மகேந்திர சிங் சிசோடா* இருக்கிறார்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:குனா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
புரி கந்தக் நதி

**புரி கந்தக் நதி** கங்கையின் ஒரு துணை நதியாகும். புரி கந்தக் நதி பீகாரிலுள்ள மேற்கு சம்பரன் மாவட்டத்தில் பிஸ்ம்பர்பூர் அருகே உள்ள சதுர்வா சாரில் இருந்து உருவாகிறது. இது ஆரம்பத்தில் கிழக்கு சம்பரன் மாவட்டத்தின் வழியாக பாய்கிறது. சுமார் 56 கிலோமீட்டர் (35 மைல்) தொலைவில் பாய்ந்த பிறகு, நதியானது  தென்கிழக்காக பாய்ந்து,  அங்கு இரண்டு ஆறுகள் - துபரா மற்றும் டூர்  இணைக்கின்றது. அதன்பின், முசாபர்பூர் மாவட்டத்தின் வழியாக தென்கிழக்கு திசையில் ஆற்றின் ஓட்டம் 32 கிலோமீட்டர் (20 மைல்).சமஸ்திபூர் மற்றும் பேகுசராய் மாவட்டங்களின் வழியாக ஏற்ற இறக்கமாக பாய்ந்த பிறகு காகரியா மாவட்டத்திற்குள் நுழைகிறது..  இது காகரியா நகரத்தின் மேற்கு எல்லையாக இருக்கிறது. இந்நதி வெள்ளத்தில் இருந்து காகாரியா நகரத்தை பாதுகாக்கிறது.இறுதியில் கங்கையில் சேர்கிறது

## ஆற்றின்  நீளம்

ஆற்றின் மொத்த நீளம் 320 கிலோமீட்டர் (200 மைல்) ஆகும். ஆற்றின் வடிகால் பகுதி 10,150 சதுர கிலோமீட்டர் ஆகும். 
 
## துணை ஆறுகள்

மன்யன், பாலோர், பாண்டாய், சிக்தா, திலாவே, தியூர், தனுவுடி, கோஹரா, அஞ்சன்கோட் மற்றும் டான்டா ஆகியவற்றின் முக்கிய கிளைகளாகும்.

#### மேற்காேள்கள்

பகுப்பு:கங்கையின் துணை ஆறுகள்
எட்மண்ட்பர்க்

**எட்மண்ட் பர்க்** (Edmund Burke, 12 யனவரி New Style 1729 – 9 யூலை 1797) அயர்லாந்து  நாட்டைச் சேர்ந்த ஒரு அரசியல்வாதி, மெய்யியலாளர். 
அரிஸ்டாட்டிலைப் பாேன்று அரசியல்வாதிகளால் மதிக்கப் பெற்றவர் எட்மண்ட் பர்க்.  பர்க் தன் சாெல்லாற்றலால் நீதிக்காகப் பாேராடுபவர்.

## இளமை
1729 ஆம் ஆண்டு அயர்லாந்தின் தலைநகரான டப்ளினில் மிகச் சாதாரண குடும்பத்தில் பிறந்தார். இலண்டன் மாநகரிலேயே வழக்கறிஞராகப் பயின்றார்.

## வகித்த பதவிகள்
1765 ஆம் ஆண்டு எட்மண்ட் பர்க் வென்டோவர் தொகுதியிலிருந்து தேர்ந்தெடுக்கப்பட்டு பிரித்தானிய நாடாளுமன்ற உறுப்பினரானார். சில ஆண்டுகளில் இராணுவ மந்திரியான பர்க், பின் நீதி மந்திரியானார்.

## எழுதிய நூல்கள்
பிரிட்டனில் மக்களிடையே நிலவி வந்த அதிருப்தியையும் அதற்கான காரணங்களையும் விளக்கி 'தற்கால அதிருப்தியின் காரணங்களைப் பற்றிய கருத்துக்கள்' என்னும் நூலை எழுதி அரசியல் வட்டாரத்தில் பெருமதிப்பு பெற்றார்.

1790-ல் பிரெஞ்சுப் புரட்சியின் அவசியத்தை விளக்கி 'பிரெஞ்சுப் புரட்சி எழுப்பிய சிந்தனை' என்ற நூலை வெளியிட்டார்.

## இறப்பு
பிரெஞ்சுப் புரட்சியைப் பர்க் ஆதரித்ததால் நண்பர்களும் அவரிடமிருந்து விலகிச் சென்றனர். அவருக்கு அளிக்கப்பட்டு வந்த உபகாரச் சம்பளத்தையும் நிறுத்தப் பரிந்துரைத்தனர். இறுதி நாட்களில் மகனும் இறந்து விட, தனிமையில் வாடிய பர்க் 1797-ல் தனது அறுபத்தெட்டாவது வயதில் இறந்தார்.

## சான்றுகள்

பகுப்பு:1729 பிறப்புகள்
பகுப்பு:1797 இறப்புகள்
பகுப்பு:மெய்யியலாளர்கள்
பகுப்பு:அயர்லாந்து அரசியல்வாதிகள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
அலர்வு

**அலர்வு** (Anthesis) என்பது ஒரு பூ முழுவதும் திறக்கும் மற்றும் செயல்படும் காலமாகும். இச்சொல் அந்த காலம் தொடங்குவதையும் குறிக்கக்கூடும்.

சில பூவினங்களில் அலர்வு ஆரம்பமாவது கண்கவர் நிகழ்வாகும். எடுத்துக்காட்டாக ஆஸ்திரேலியாவில் காணப்படும் *பாங்க்ஸியா* இனங்களில், அலர்வு மேற்புறப் பூவிதழ் பாகங்களையும் கடந்து தம்பம் நீண்டு வளர்வதோடு தொடர்புடையதாக உள்ளது. ஒரு பூந்துணரில் பூக்களின் அலர்வு தொடர்வரிசையாக இருக்கும், எனவே பூவின் தம்பமும் பூவிதழும் வேறுவேறான நிறங்களைக் கொண்டிருந்தால், பூந்துணர் முழுவதுமாகப் படிப்படியாக நிறமாற்றம் காணப்படும்.

பகலில் மலரும் பூக்களின் அலர்வு, பட்டாம்பூச்சி போன்ற பகல்நேரப் பூச்சிகளை ஈர்க்கும் வகையில் பொதுவாக பளபளப்பான நிறங்களில் இருக்கின்றது. இரவில் மலரும் பூக்களின் அலர்வு பொதுவாக இருளுக்கு ஏற்ப மாறுபட்ட வகையில் வெண்ணிறத்திலோ அல்லது நிறங்குறைந்தோ இருக்கின்றது. இந்த வகைப் பூக்கள் பொதுவாக அந்துப்பூச்சி, விட்டில் போன்ற இரவுநேரப் பூச்சிகளை ஈர்க்கின்றன.

## சான்றுகள்

பகுப்பு:தாவரவியல் கலைச்சொற்கள்
பகுப்பு:தாவர உடலியங்கியல்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
வன மேலாண்மை

**கானக மேலாண்மை** *(Forest management)* என்பது கானியலின் ஒரு கிளைப்பிரிவாகும். இது ஒட்டுமொத்த ஆட்சி, சட்ட, பொருளியல், சமூகக் கூறுபாடுகளையும் அறிவியல் தொழிநுட்பக் கூறுபாடுகளிலும் அக்கறை கொண்டுள்ளது. கானக மேலாண்மையில் மரவளர்ப்பு, கானகப் பாதுகாப்பு, கானகச் சட்டம் ஆகியன உள்ளடங்கும். மேலும், இதில்  மர மேலாண்மை, வனப்பியல் பொழுதுபோக்கு, நகர விழுமியங்கள, நீர்வள மேலாண்மை, கானுயிரிகள் உள்நாட்டு, கடலோர மீன்வளம், கானக மரப் பொருட்கள், தாவர மரபியல் வளங்கள், பிற மரமல்லா கானக விளைபொருட்கள் ஆகியனவும் அடங்கும். மேலாண்மை நோக்கங்களாக பேணுதலும் பயன்பாடும் அல்லது இரண்டுமோ அமைகிறது. கானக நுட்பங்களாக, மர அறுவடை, பல்வேறு மர இனங்களால் கானகத் திட்டமிடலும் மீட்டாக்கமும், காட்டின் ஊடாக வழித்தடங்களும் சாலைகளும் அமைத்துப் பேணுதல், காட்டுத்தீயைத் தவிர்த்தல் ஆகியன அமைகின்றன.

கானக மேலாண்மை என்பது கானியல் கோட்பாடுகள், வணிகக் கோட்பாடுகள் ஆகியவற்றைச் சீரிய முறையில் பயன்படுத்தி கானகத்திற்கென்று சில குறிக்கோள்களை எட்டுவது ஆகும். எனவே ஒரு கானக ஆட்சி பொறுப்பாளர் அல்லது காப்பாளர் கானகம் தொடர்பான பல துறைகளான மர வளர்ப்பியல், கானக அளவியல், மரம் வெட்டும் முறைகள், மர நுட்பம், மர அறிவியல், கானகச் சுற்றுப்புறவியல், கான் பூச்சியல், கான் நோயியல், பொருளியல், கானக மண்ணியல், நீர்த் தேக்க மேலாண்மை, வணிக மேலாண்மை, விற்பனை, சமூகவியல், கான் விலங்கியல் போன்றவற்றில் நல்ல தேர்ச்சி பெற்றிருத்தல் கட்டாயம் ஆகும். மேற்கூறிய அனைத்துத் துறைகளிலும் ஒருவர் வல்லுனராக இருக்க வேண்டிய தேவை இல்லை எனினும் இவை அனைத்திலும் நல்ல தேர்ச்சி பெற்றிருந்தால் மட்டுமே கானகத்தை நல்ல முறையில் மேலாள முடியும்.

இந்தியாவில் கானக மேலாண்மை 1867 ஆம் ஆண்டில் ஏற்படுத்தப்பட்டது. சர் டெய்ட்ரிச் பிராண்டிசு என்பார் இந்தியாவில் தலைமைக் கானகக் கண்காணிப்பாளராக  அமர்த்தப்பட்டு இந்திய கானக மேலாண்மைப் பணி தொடங்கப்பட்டது. இப்போதைய கானக மேலாண்மைக் கொள்கையில் முதன்மைக் கூறுகளாக கானகப் பாதுகாப்பு, கானக மேம்பாடு, சமூகக் காடுகள் ஆகியவை உள்ளன.

## மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மேலாண்மை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
மோகனூர் தொடருந்து நிலையம்

**மோகனூர் தொடருந்து நிலையம்** (*Mohanur Junction railway station*, நிலையக் குறியீடு:*MONR*) 
ஆனது இந்தியாவின், தமிழ்நாட்டில், நாமக்கல் மாவட்டத்தில், மோகனூர் என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் கோட்டத்தின் கீழ் செயல்படுகிறது. 

## முக்கிய தொடருந்துகள்
* சென்னை சென்ட்ரல் - பாலக்காடு (பழனி விரைவுத் தொடருந்து)
* சேலம் - கரூர் பயணிகள் தொடருந்து
* சேலம் - திருச்சிராப்பள்ளி பயணிகள் தொடருந்து

## பேருந்து வசதிகள்
பாலக்காடு விரைவுத் தொடருந்து வருகையின் போது பேருந்து நிலையத்திலிருந்து, தொடருந்து நிலையம் வரையும் மற்றும் தொடருந்து நிலையத்திலிருந்து, பேருந்து நிலையம் வரை, பேருந்து வசதியை தமிழ்நாடு அரசு போக்குவரத்து கழகம் ஏற்பாடு செய்துள்ளது.

## மேற்கோள்கள்

பகுப்பு:நாமக்கல் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கொல்லும் நாவாய்ப்பூச்சி

**கொல்லும் நாவாய்ப்பூச்சிகள்** (*Assassin bugs*) என்பவை கொல்லும் நாவாய்ப் பூச்சிக் குடும்பத்தைச் சேர்ந்தவையாகும். இவை பூமியில் எங்கும் நிறைந்திருக்கும் குடும்பத்தைச் சேர்ந்த உண்மையான நாவாய்ப்பூச்சிகள் அல்லது அரையிறக்கையினப் பூச்சிகளாகும்.   
இவை யாவும் கிட்டத்தட்ட பதுங்கிப் பாயும் கொன்றுண்ணிகளாகும். இக்குடும்பத்தின் பெரும்பாலான உறுப்பினர்களை  எளிதில் அடையாளம் காணமுடியும் அவை ஒப்பீட்டளவில் குறுகிய கழுத்தும்  உறுதியான வளைந்த உறிஞ்சு குழல்களும் கொண்டவையாகும். ஏராளமான மாதிரிகளை கவனமுடன்  கையாள  வேண்டும், ஏனென்றால்  அவை உறிஞ்சுக் குழல்களால் மிகுந்த வேதனை தரும் தாக்குதலை மேற்கொண்டு தாங்களே தங்களைக் தற்காத்துக் கொள்ளும்.

கொல்லும் நாவாய்ப்பூச்சிகள் கடிப்பதால் சாகாசு நோய் உண்டாகிறது. இந்நோய் 12000 பேரைக் கொன்றிருக்கிறது
இப்பூச்சியினத்தால் பரப்பப்படும் ஒட்டுண்ணித் தொற்றால் இந்நோய் ஏற்படுகிறது. மனிதர்களின் முகத்தில் இது அதிகம் கடிப்பதால் இதை முத்தமிடும் பூச்சி என்பர்.

## மேற்கோள்கள்

பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அரை இறக்கையினங்கள்
மனித அறிவியல்

மனித வாழ்க்கை மனித உயிரியலின் உயிரியல், சமூக மற்றும் கலாச்சார அம்சங்களை ஆராய்கிறது. மனித விஞ்ஞானம் ஒரு பரந்த பல்வகை அணுகுமுறை மூலம் மனித உலகத்தை பற்றிய நமது புரிதலை விரிவுபடுத்துவதை நோக்கமாகக் கொண்டுள்ளது. வரலாறு, மரபியல், சமூகவியல், உளவியல், பரிணாம உயிரியல், உயிர் வேதியியல், நரம்பியல் மற்றும் மானுடவியல் ஆகிய துறைகளில் பரந்த பரப்பளவை உள்ளடக்கியது. இது மனிதர்களுடன் தொடர்புடைய அனுபவங்கள், நடவடிக்கைகள், கட்டடங்கள், மற்றும் சிக்கல்களின் ஆய்வு மற்றும் விளக்கம். மனித விஞ்ஞானத்தின் ஆய்வு மனித உயிரினத்தின் இருப்பு பற்றிய அறிவை விரிவுபடுத்தவும், பிற இனங்களுடனும், அமைப்புமுறைகளுடனான அதன் பரஸ்பர உறவுக்கும், மனித வெளிப்பாடு மற்றும் சிந்தனையை நிலைநிறுத்துவதற்கான சிக்கல்களின் வளர்ச்சிக்கும் விரிவுபடுத்த முயற்சிக்கிறது. இது மனித நிகழ்வுகள் பற்றிய ஆய்வு ஆகும். மனித அனுபவத்தின் ஆய்வு இயற்கையில் வரலாற்று மற்றும் தற்போதையது. இது வரலாற்று மனித அனுபவத்தின் மதிப்பீடு மற்றும் விளக்கம் மற்றும் மனித நிகழ்வு பற்றிய புரிதலை பெற மற்றும் மனித பரிணாமத்தின் திட்டங்களை வடிவமைக்க தற்போதைய மனித நடவடிக்கை பகுப்பாய்வு தேவைப்படுகிறது. மனித விஞ்ஞானம் என்பது மனித இருப்புக்கான நோக்குநிலை, அறிந்திருப்பது, அது உண்மையில் எவ்வாறு தொடர்புடையது என்பதாகும்

## அறிவியலின் பொருள்
'விஞ்ஞானம்', 'அனுபவ விஞ்ஞானம்', மற்றும் 'விஞ்ஞான முறை' ஆகியவற்றின் பயன்பாட்டைப் பற்றிய தெளிவின்மை மற்றும் குழப்பம் 'மனித அறிவியல்' என்ற சொல் மனித நடவடிக்கைகளுக்குப் பொருந்தாது. 'விஞ்ஞானம்' என்பது லத்தீன் விஞ்ஞானத்தின் பொருள் 'அறிவு' என்பதிலிருந்து பெறப்பட்டது. 'விஞ்ஞானம்' என்பது அறிவு அல்லது கிளை அல்லது பொதுச் சட்டங்களின் செயல்பாட்டைக் காட்டுவதற்காக திட்டமிடப்பட்ட உண்மைகளின் சடலங்கள் அல்லது சத்தியங்களைக் கொண்ட படிப்பு பற்றிய எந்தவொரு கிளைடனும் குறிப்பிடுவதற்கு பொருத்தமானதாக இருக்கலாம்

## References

பகுப்பு:அறிவு
குணா சட்டமன்றத் தொகுதி

**குணா (சட்டமன்றத் தொகுதி)** (*Guna Assembly constituency*, தொகுதி எண்: 29) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி குணா மாவட்டத்தில் அமைந்துள்ளது . 

## தற்போதைய சட்டமன்ற உறுப்பினர்
குணா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *பன்னாலால் சக்யா* இருக்கிறார். 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:குனா மாவட்டம்
பகுப்பு:மத்தியப் பிரதேச சட்டமன்றத் தொகுதிகள்
சிலுவைச்சேரி

**சிலுவைச்சேரி** (Siluvaichery) என்ற கிராமம் உடையார்பாளையம்  வட்டம் அரியலூர் மாவட்டம் தமிழ்நாட்டில் உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.

## மக்கள் தொகை வகைப்பாடு
2001 ம் ஆண்டு மக்கள் தொகை கணக்கெடுப்பின்படி மொத்தம்2,277 ஆகும். அதில் ஆண்கள் 1,143 பெண்கள் 1,134 ஆகும்.

## மேற்கோள்கள்

பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்டத்திலுள்ள கிராமங்கள்
சகசாநந்த அடிகள்

**சகசானந்த அடிகள்** என்பவர் கடலூர் மாவட்டம் சிதம்பரத்தில் 1923 ஆண்டு நந்தனார் கல்விக்கழகத்தை தொடங்கியவர். இக்கல்வி கழகம் மூலம் தொடக்கப்பள்ளி மற்றும் மேல்நிலைப்பள்ளி ஆகியவை தொடங்கப்பட்டுள்ளன. இவர் சட்டப்பேரவை உறுப்பினராக இருந்துள்ளார். 

## பிறப்பு
சகசாநந்தர் வேலூர் மாவட்டம், ஆரணி வட்டம், மேல்புதுப்பாக்கத்தைச் சார்ந்தவர் ஆவார். இவர் 1890 டிசம்பர் மாதம் 27 இல் அண்ணாமலை மற்றும் அலமேலு அம்மாள்  தம்பதியருக்கு மகனாகப் பிறந்தார். இவரது இயற்பெயர் முனியசாமி ஆகும்.

## சாதனைகள்
இவர் சிதம்பரத்தில் 1923 ஆம் ஆண்டில் நந்தனார் கல்விக்கழகத்தை தோற்றுவித்தார். 1923 முதல் 1946 வரை சென்னை மேல்சபை உறுப்பினாராக இருந்தார். தமிழக சட்டசபை உறுப்பினராக 1947 முதல் 1959 வரை இருந்தார். 

பண்ணையாள் பாதுகாப்புச் சட்டம், வார சாகுபடி முதலியவை கொண்டு வருவதற்கு பாடுபட்டார். வன்னியர்களுக்கு இருந்து வந்த குற்றப்பரம்பரையினர் என்ற சட்டத்தை நீக்குவதற்கு சட்டப் பேரவையில் வாதாடி அதனை நீக்குமாறு செய்தார். 

## ஆதாரங்கள்

## வெளி இணைப்புகள்
* நந்தனார் கல்விக்கழக பொதுக்கூட்டம்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:1890 பிறப்புகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
நண்டு இறைச்சி

**நண்டு இறைச்சி** (Crab meat) என்பது நண்டில் இருந்து கிடைக்கும் இறைச்சி உணவாகும். நண்டு இறைச்சி உலகம் முழுவதும் சமைக்கப்படுகிறது.  
## உணவுக்காண நண்டின் சில வகைகள்
# களி நண்டு  
# சிலுவை நண்டு  
# ஓலை கால் நண்டு  
# ஈர்ப்புள்ளி  நண்டு  
# முக்கண்  நண்டு  
# கோரவளை கழி  நண்டு
## வாழ்விடம்
ஏரி , குளம் , கடல் கரை,, உப்பளங்கள்  மற்றும் சதுப்பு  நில காடுகள் 
## அளவு & எடை
நன்கு வளர்த்த நண்டுகள் 20 செ .மீ  நீளமிருக்கும் . ஆண் நண்டுகள் 1.5 முதல் 2.0 கிலோ வரை எடை இருக்கும்.
## சுவை
நண்டு   மிகவும் சுவையானது. இன முதிர்ச்சி  பெற்ற  பெண் நண்டுகள் சுவை அனைவராலும் ஈர்க்க படுகிறது 
## நண்டில் உள்ள சத்துக்கள்
9 விழுக்காடு புரதமும், 1 விழுக்காடு கொழுப்பும், 3.2 விழுக்காடு தாதுப்பொருட்களும்,  3.3. விழுக்காடு மாவுச்சத்தும், 50 கலோரி  ஏரிசக்தியும் உள்ளது. மேலும் வைட்டமின் பி, வைட்டமின் சி, பாஸ்பரஸ், இரும்பு, கால்சியம், தாமிரம் , ஐயோடின், மெக்னிசியும் ஆகியவை உள்ளன
## மருத்துவ குணம்
ஆஸ்துமா மற்றும் சளி ஆகியவற்றுக்கு சிறந்த மருந்தாகும். புத்துணர்ச்சி தரும் உணவாகவும் சக்தி நிறைந்த உணவாகவும் உள்ளது. நண்டு  சூப் சளியை முறிக்கும் மருந்தாகவும்  படுகிறது  

## மேற்கோள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:கடல் உணவுகள்
சிவப்பு வால் மேக இறக்கை தட்டான்

thumb|Coral_tailed_cloudwing.jpg

**சிவப்பு வால் மேக இறக்கைத் தட்டான்**  *(coral-tailed cloudwing)* *Tholymis tillarga* என்னும் தட்டான்  இலிபெல்லுலிடே(Libellulidae) என்ற குடும்பத்தை சார்ந்த தட்டான்வகை ஆகும். மேகத்தை போன்று இறக்கைகளில் பழுப்பும் வெள்ளை நிறமும் இருப்பதால் இவை மேக இறக்கை என்னும் பெயர் பெற்றது. உயிரினப் பயன்பாட்டில் ஓடோனேட்டா என்னும் வரிசையில் இருக்கின்றது. இவற்றின் குடும்பங்களின் அறிவியற் பெயர் அனிசோப்டேரா (anisoptera ) என்பதாகும். முதிர்ந்த தட்டான் பெரிய, பன்முகப்படுத்தப்பட்ட கண்களையும், இரண்டு இணை மெலிதான இறக்கைகளும், நீடித்த உடலும் சிவந்த வாலும் கொண்டு வகைப்படுத்தப்படுகிறது.
## வாழ்விடம்

இது வெப்பமண்டல மேற்கு ஆப்பிரிக்காவில் ஆசியா, ஆத்திரேலியா மற்றும் பசிபிக் தீவுகளில் காணப்படுகிறது. இதன் பொதுவான பெயர்கள் old world twister, evening skimmer என்பனவாகும். இது வெப்பமண்டலத்தின் ஈரப்பதமான பகுதிகளில் நீர் நிலைகளில் அதிகமாகக் காணப்படுகிறது. மேலும் சதுப்பு நிலங்கள் மற்றும் ஏரிகள் ஆகியவற்றை இவை விரும்புகின்றன. இவ்வகை தட்டான்கள் சூரிய எழுச்சி, சூரிய மறைவு, வானம் மேக  மூட்டம் ஆகிய சூழலில் காணப்படும்.

thumb|செம்பவள வால் ஊசித்தட்டான்

## உயிரியல் வகைப்பாடு

**திணை**:	   விலங்கு

**தொகுதி:** கணுக்காலிகள்

**வகுப்பு**:	   பூச்சிகள்

**வரிசை**:   odonata

**உள்வரிசை**:  அனிசோப்டிரா

**குடும்பம்:** Libellulidae

**பேரினம்:** Tholymis
இனங்கள்: டில்லார்கா
பினையல் பெயர்
தோலிமிஸ் டில்லார்கா

## உடலமைப்பு
இவை மெல்லிய கண்ணாடி போன்ற இறக்கைகளைக் கொண்டது**<big>.</big>**ஆண் தட்டான் தனது இறக்கைகளில் வெள்ளை மற்றும் பழுப்பு நிற புள்ளிகளைக் கொண்டிருக்கும். ஆனால் பெண் தட்டான் பூச்சிகளுக்கு இந்த புள்ளிகள் இல்லை.

## பறக்கும் திறன்
அதிக தூரம், அதிவேகமாக அதிக நேரம் பறக்கும் தன்மை வாய்ந்தது.  நீண்ட நேரம் பறந்த பின்னர்  சற்று நேரம் பகலில் ஒரு மரத்தின் கிளையில் இளைப்பாறி விடும். ஓய்வெடுக்கும்போதும் அதன் கண்கள் தன்னைப் பின் தொடர்பவரை கண்காணிக்கும். பொதுவாக தட்டான் பூச்சிகள் மணிக்கு 80 கி.மீ விரைவில் பறக்க கூடிய தன்மை வாய்ந்தவை. இவை அழிந்து வரும் இனப்பட்டியலில் சேர்ந்துள்ளன.

## காட்சிமேடை

Tholymis tillarga male by kadavoor 02.jpg|சிறகுகலில் வெண்பட்டைகள் உள்ள ஆண்தட்டான்
Coral-tailed Cloud Wing (Tholymis tillarga) male. (38590338830).jpg|செம்பவள வால் மேக இறக்கை ஆண்  தட்டான்.,പവിഴവാലന്‍. (23818772352).jpg|பறக்கும் தட்டான்
Tholymis tillarga young male by kadavoor 01.jpg|  சிறகுகளில் ஓரளவு நிறமுள்ள ஆண் தட்டான் பார்ப்பு
Tholymis tillarga young male by kadavoor 02.jpg| ஆண் தட்டான் பார்ப்பின் அடிப்புறக் காட்சி
Tholymis tillarga male - Flickr - gailhampshire.jpg|  ஆண்தட்டான் பார்ப்பு
Diplacodes haematodes or the scarlet pecher dragonfly.JPG| பெண்தட்டான் பார்ப்பு 
Tholymis tillarga female 2.jpg| பெண்தட்டான் பார்ப்பு
Twister (Tholymis tillarga) female (16771052901).jpg|முதிர்ந்த பெண்தட்டான்
Tholymis tillarga 3.jpg|Old female
Coral-tailed cloud wing 01.JPG|சிறகுகளில் வெண்பட்டையில்லாத பெண்தட்டான் 
Tholymis tillarga female wings (35272570816).jpg|பெண் தட்டான் சிறகுகள்
Tholymis tillarga male wings (35272574606).jpg| ஆண்தட்டான் சிறகுகள்


## மேற்கோள்கள்

http://www.iucnredlist.org/details/full/60048/0

http://indiabiodiversity.org/species/show/228442

</sub

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தட்டான்கள்
சுள்ளான்குடி

**சுள்ளான்குடி** (*Sullangudi*) என்ற கிராமம் தமிழ்நாட்டில் அரியலூர் மாவட்டம் அரியலூர் வட்டத்தில் உள்ளது.

## மக்கள்தொகை
2001 இந்திய மக்கள்தொகைக் கணக்கெடுப்பின்படி 1,317 ஆண்கள் 1,437 பெண்கள் என மொத்தம் 2,754 பேர் இங்கு வசித்தனர்.

## சான்றுகள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பட்கால் ஏரி

**பட்கால் ஏரி** (*Badkhal Lake*) என்பது இந்தியாவின் அரியானா மாநிலத்தில் பரீதாபாது நகரின் அருகிலுள்ள பட்கால் சிற்றூர்ப் பகுதியில் அமைந்துள்ள ஏரி ஆகும். இந்த ஏரி, தலைநகர் தில்லியில் இருந்து 32 கிலோமீட்டர் தொலைவில் அமைந்துள்ளது. 2009 ஆம் ஆண்டிலிருந்து மழைப்பொழிவின்மையால் ஏரி வறண்டு போனது. 2010 பொதுநலவாய விளையாட்டுக்கள் நடைபெற்றபோது இந்த ஏரியில் செயற்கையாக நீர் நிரப்பப்பட்டது. எனினும் 2014 இல் நடத்தப்பட்ட தில்லி அரசுசார் கருத்தாய்வில் இந்த ஏரி உட்பட்ட தில்லியின் 190 நீர்நிலைகள் வறண்டுபோனதாக அறிக்கை தரப்பட்டது.

## சான்றுகள்

பகுப்பு:அரியானா ஏரிகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ரீட்டா ஆர். கால்வெல்

**ரீட்டா ரோசி கால்வெல்** (*Rita Rossi Colwell*) (பிறப்பு நவம்பர் 23,1934), அமெரிக்காவைச் சேர்ந்த சுற்றுசூழல் நுண்ணுயிரியல் வல்லுநர் ஆவார். நுண்ணுயிரியல், மரபியல், கடலியல் போன்ற துறைகளில் இவர் பட்டம் பெற்றுள்ளார். உயிர் தகவலியல் துறையில் *காஸ்மோஸ்ஐடி* என்ற ஒரு நிறுவனத்தைத் தொடங்கி அதன் தலைவராக உள்ளார். 1998 முதல் 2004 வரை, தேசிய அறிவியல் அறக்கட்டளையின் 11ஆவது இயக்குநராகவும், முதல் பெண் இயக்குநராகவும் இருந்தார்.

## ஆரம்ப காலம் மற்றும் கல்வி
கோல்வெல் நவம்பர் 23, 1934 அன்று மாசச்சூசெட்சில் உள்ள பெவர்லியில் பிறந்தார். இவரது பெற்றோரான லூயிசு மற்றும் லூயிசு ரோசிக்கு எட்டு குழந்தைகள் இருந்தனர். ரீட்டா குடும்பத்தில் பிறந்த ஏழாவது குழந்தை. இவரது தாயோ தந்தையோ அறிவியல் பின்னணியில் இருந்து வந்தவர்கள் அல்ல. 1956 இல், ரீட்டா பர்டூ பல்கலைக்கழகத்தில் நுண்ணுயிரியல் துறையில் பட்டம் பெற்றார். 1957 இல் மரபியலிலில் பெற்றார். நீர்வாழ் நுண்ணுயிரியலில் தனது முனைவர் ஆராய்ச்சியை 1961 இல் நுண்ணுயிரியலாளர் ஜான் லிஸ்டனின் வழிகாட்டுதலின் கீழ் வாஷிங்டன் பல்கலைக்கழகத்தில் இருந்து பெற்றார்.  இவர் ஒட்டாவாவில் உள்ள கனேடிய தேசிய ஆராய்ச்சி சபையின் பிந்தைய முனைவர் பட்டப் படிப்பில் பங்கேற்றார்.

## தொழில்
நீர் ஆதாரங்கள் மூலம் பரவும் உலகளாவிய தொற்று நோய் மற்றும் உலகளாவிய ஆரோக்கியத்தில் அதன் தாக்கங்கள் பற்றிய ஆய்வுக்காக கோல்வெல் அங்கீகரிக்கப்பட்டார். இந்த ஆராய்ச்சியின் மூலம், இவர் ஒரு சர்வதேச வலையமைப்பை உருவாக்கியுள்ளார், இது குடிநீரில்/குளிப்பதில் புதிய தொற்று நோய்கள் தோன்றுவதை கவனத்திற்கு கொண்டு வந்துள்ளது. பெரும்பாலும் வளர்ந்துவரும் நாடுகளில் அதன் பங்கைப் பற்றியது.

## வாந்திபேதி ஆராய்ச்சி
வாந்திபேதி பற்றிய ஆரம்பகால ஆராய்ச்சி மற்றும் ஆய்வின் போது, வாந்திபேதி சாதகமற்ற சூழ்நிலையில் செயலற்ற நிலையில் இருக்கும் மற்றும் நிலைமைகள் மீண்டும் சாதகமாக இருக்கும் போது இயல்பான செயல்பாடுகளை மீண்டும் தொடங்கும் என்று கோல்வெல் கண்டுபிடித்தார்.

## சொந்த வாழ்க்கை
ரீட்டா தனது கணவர் ஜாக் கால்வெல்லை பர்டூவில் இயற்பியல் வேதியியல் பட்டதாரி மாணவராக இருந்தபோது சந்தித்தார். இவர்களுக்கு இரண்டு மகள்கள் மற்றும் மூன்று பேரக்குழந்தைகள் இருந்தனர். ஜாக் எச். கால்வெல் (1931-2018) தேசிய தரநிலைப் பணியகத்தில் விஞ்ஞானியாவார்.

## விருதுகள்
ரீட்டா கால்வெல் இதுவரை 61 கௌரவ பட்டங்களை பெற்றுள்ளார்.

## குறிப்புகள்

## மேலும் படிக்க
*
*
*

## வெளி இணைப்புகள்
* 
* 
* 
* 

பகுப்பு:அமெரிக்க நுண்ணுயிரியலாளர்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்